section_heading: Životopis
paragraph_text: Nakon poraza protiv Arapa u Siriji 1030. godine investirao je u monumentalne gradnje i darivao Crkvu kako bi povratio poljuljani ugled. Imao je kći s prvom suprugom Helenom, ali ne i s caricom Zoe, zbog čega se pojavilo dinastičko pitanje. Preživio je nekoliko atentata, a vjeruje se da ga je dala ubiti supruga Zoe na Veliki petak 11. travnja 1034. godine. Pretpostavlja se da ga je dala utopiti ili otrovati. Nakon careva ubojstva novim je carem proglašen Zoein ljubavnik Mihael Paflagonac.